มันนี่ทูเดย์
โดย...เงินบาทนิ่งรอเฟด
31 ม.ค. 2560

โดย...เงินบาทนิ่งรอเฟด
นักค้าเงินธนาคารพาณิชย์ กล่าวว่า การเคลื่อนไหวของค่าเงินบาทวันที่ 30 ม.ค.ปิดตลาดที่ระดับ 35.26/27 บาท/เหรียญสหรัฐ ใกล้เคียงกับช่วงเช้าที่เปิดตลาด 35.28/29 บาท ส่วนหนึ่งเพราะปริมาณการทำธุรกรรมในตลาดไม่มาก นักลงทุนยังรอดูผลการประชุมคณะกรรมการนโยบายการเงินสหรัฐ (เฟด) ในระหว่างวันที่ 31 ม.ค.-1 ก.พ.นี้ อย่างไรก็ดีตลาดคาดว่าดอกเบี้ยจะยังไม่ปรับขึ้นในช่วงนี้
ด้านภาวะเงินทุนเคลื่อนย้ายยังไหลเข้าไทย นักลงทุนต่างชาติยังซื้อสุทธิในตลาดตราสารหนี้ไทย 795 ล้านบาท และซื้อสุทธิในตลาดหุ้นไทย 11.13 ล้านบาท  
ศูนย์วิจัยกสิกรไทย คาดว่า เฟดจะมีมติคงอัตราดอกเบี้ยนโยบายที่ 0.50-0.75% ในการประชุมรอบแรกของปีนี้ ท่ามกลางความไม่แน่นอนของนโยบายเศรษฐกิจสหรัฐ ภายใต้การบริหารของประธานาธิบดีทรัมป์ แต่เฟดน่าจะสื่อสารกับตลาดว่า วัฏจักรการขึ้นดอกเบี้ยของเฟดยังไม่สิ้นสุดลง